Κωνσταντίνα Κλαψινού

Η Κωνσταντίνα Κλαψινού (γενν. 28 Ιουλίου 1983, Ρέθυμνο) είναι Ελληνίδα ηθοποιός.

 Βιογραφικό 
Γεννήθηκε το 1983 στο Ρέθυμνο όπου και μεγάλωσε. Σπούδασε Κοινωνική Εργασία στο ΤΕΙ Πατρών και υποκριτική στη Δραματική Σχολή «Ιάκωβος Καμπανέλλης».

Κατά τη διάρκεια των σπουδών της στη δραματική σχολή, πέρασε από casting για τη σειρά του Μανούσου Μανουσάκη, «Για την Άννα». Τελικά πήρε τον ρόλο κι έτσι τη σεζόν 2006-07 εντάχθηκε στο καστ της σειράς. Τα επόμενα χρόνια ασχολήθηκε αποκλειστικά με το θέατρο ενώ επέστρεψε τηλεοπτικά το 2012, μέσω της σειράς του MEGA, «Οι Βασιλιάδες». Τη σεζόν 2013-14 πρωταγωνίστησε στη σειρά του MEGA, «Κλεμμένα Όνειρα» ενώ τη σεζόν 2014-15 πρωταγωνίστησε στη σειρά «Δικαίωση» στο ίδιο κανάλι.

Το 2016 έπαιξε στην παράσταση «Τσέχωφ για 2» στο Θέατρο Γκλόρια ενώ την επόμενη χρονιά, η ίδια παράσταση ανέβηκε στην Κύπρο, στο Πολιτιστικό Κέντρο «Μελίνα Μερκούρη» της Λευκωσίας. Τη σεζόν 2017-18 πρωταγωνίστησε στη σειρά του ΑΝΤ1, «Κάτι Χωρισμένα Παλικάρια» αλλά και στη παράσταση «Πολυτεχνίτης Kι Ερημοσπίτης» στο Θέατρο Αθηνά.

Τη σεζόν 2018-19 πρωταγωνίστησε στη σειρά του ΣΚΑΪ, «Όσο Έχω Εσένα» ενώ το 2019 έπαιξε σε οχτώ επεισόδια της σειράς του OPEN, «Για πάντα παιδιά». Τη σεζόν 2019-20 είχε πρωταγωνιστικό ρόλο στον τρίτο κύκλο της κυπριακής σειράς «La Pasta Pomilώri» που προβλήθηκε από τον ΑΝΤ1 Κύπρου. Το 2020 έπαιξε στη παράσταση «Ο Δρόμος Περνά Από Μέσα» στο Θέατρο Μικρό Χορν.΄Το 2021 πρωταγωνίστησε στη σειρά της ΕΡΤ, «Χαιρέτα μου τον Πλάτανο» ενώ το 2022 έπαιξε στην παράσταση «Destiny» (σκην. Νίκης Σκιαδαρέση) στο Θέατρο 104.

Από το 2022 μέχρι το 2024 πρωταγωνίστησε στην παράσταση «DA» (σκην. Πέτρου Ζούλια), η οποία παίχτηκε αρχικά στο Θέατρο Ιλίσια (Αθήνα) κι έπειτα στο Θέατρο Αριστοτέλειον (Θεσσαλονίκη). Το 2024 έπαιξε στην παράσταση «Spa-σε κατάρα» (σκην. Στέφανου Παπατρέχα) στο Θέατρο Μικρό Άνεσις.

 Προσωπική ζωή 
Από το 2019 είναι σε σχέση με τον ηθοποιό Κωνσταντίνο Ασπιώτη.

 Φιλμογραφία 
 Τηλεόραση 
+ΈτοςΤίτλος Προγράμματος ΚανάλιΡόλοςΣημειώσεις2006-2007 Για την ΆνναANT1Ελένη Βασικό Καστ2012-2014Οι ΒασιλιάδεςMEGAΣαμπρίνα Βασικό Καστ2013-2014Κλεμμένα ΌνειραMEGAΝάντια Δελλή Πρωταγωνιστικός Ρόλος2014-2015ΔικαίωσηMEGAΜυρτώ Βαρνέζη Πρωταγωνιστικός Ρόλος2017-2018 Κάτι χωρισμένα παλικάριαANT1Δανάη Οικονόμου Πρωταγωνιστικός Ρόλος2018-2019 Όσο Έχω ΕσέναΣΚΑΪΚλειώ Πρωταγωνιστικός Ρόλος 2019 Για Πάντα Παιδιά OPENΊλια 8 επεισόδια 2019-2020La Pasta PomilώriΑΝΤ1 ΚύπρουΚατερίνα Πρωταγωνιστικός Ρόλος2021Χαιρετα μου τον πλατανοΕΡΤ1 Μαργαρίτα12 επεισόδια2023Άγρια ΓηΣΚΑΪΖωήΠρωταγωνιστικος Ρολος

 Θεατρογραφία 
+ΈτοςΤίτλος παράστασηςΧώρος2016-2017Τσέχωφ για 2Θέατρο Γκλόρια | Πολιτιστικό Κέντρο «Μελίνα Μερκούρη»2016-2017Μόλις ΧώρισαΘέατρο Κιβωτός2017-2018Πολυτεχνίτης Kι ΕρημοσπίτηςΘέατρο Αθηνά2020Ο Δρόμος Περνά Από ΜέσαΘέατρο Μικρό Χορν2022DestinyΘέατρο 1042022-2024DAΘέατρο Ιλίσια | Θέατρο Αριστοτέλειον2024Spa-σε κατάραΘέατρο Μικρό Άνεσις

 Παραπομπές 

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου